Įvardžiuotinės formos vartojimas etiketėse

Rūšiai nusakyti arba išskiriamajai daikto ypatybei reikšti vartotina įvardžiuotinė forma. Dažnai etiketėse matomus užrašus: ***Garbanotos salotos***; ***Žalios vynuogės***; ***Juoda arbata***; ***Geltoni kiviai***; ***Geltoni pomidorai***; ***Raudonos paprikos***; ***Balti svogūnai***; ***Raudoni svogūnai***; ***Ilgi* a*gurkai***; ***Kramtoma guma*** ir kt. reikėtų taisyti: ***Garbanotosios salotos***; ***Žaliosios vynuogės***; ***Juodoji arbata***; ***Geltonieji kiviai***; ***Geltonieji pomidorai***; ***Raudonosios paprikos***; ***Baltieji svogūnai***; ***Raudonieji svogūnai***; ***Ilgieji agurkai***; ***Kramtomoji guma*** ir kt.